વાળની કાળજી પર વધુ વાત કરતાં મીતા વ્યાસ કહે છે, ‘વાળમાંથી રંગોને દૂર કરવા મોળું દહીં નાખવું. મોળું દહીં ખાસ એટલા માટે કહેવાનું કે ખાટું દહીં સ્કૅલ્પને ઍસિડિક બનાવી શકે છે જેનાથી વાળને નુકસાન થઈ શકે. મોળા દહીંથી વાળ એકદમ નરમ રહેશે અને નુકસાન થવાની કોઈ શક્યતા નહીં રહેશે. એ સિવાય ઍપલ સાઇડર વિનેગરનો ઉપયોગ કરી શકાય. અડધો કપ પાણી અને અડધો કપ વિનેગર નાખીને મિશ્રણ બનાવો. આ મિશ્રણને શૅમ્પૂ કર્યા બાદ ભીના વાળમાં નાખીને ૧૦ મિનિટ રહેવા દો. પછી પાણીથી ધોઈ નાખો. એનાથી વાળ હેલ્ધી પણ રહેશે અને ચમક પણ રહેશે.’